|  |
| --- |
|  |

FORSKRIFT H3

AFREGNING AF ENGROSYDELSER OG AFGIFTSFORHOLD

GYLDIG FRA DD. MÅNED 2019

|  |  |  |  |  |  |
| --- | --- | --- | --- | --- | --- |
| REV. | BESKRIVELSE | UDARBEJDET | KONTROLLERET | GENNEMGÅET | GODKENDT |
| X | XXX UDGAVE | DD-MM-ÅÅÅÅ | DD-MM-ÅÅÅÅ | DD-MM-ÅÅÅÅ | DD-MM-ÅÅÅÅ |
| XXX | XXX | XXX | XXX |

Revisionsoversigt

|  |  |  |  |
| --- | --- | --- | --- |
| AFSNIT | ÆNDRING | REV | DATO |
| Alle | Pseudoforskrift udarbejdet på baggrund af engrosmodellens indførsel | 1.0 | maj 2013 |
| Alle | Revideret som pseudoforskrift i forbindelse med indførelse af flexafregning og Engrosmodel | 1.1 | juli 2013 |
| Alle | Revideret som pseudoforskrift i forbindelse med BRS-arbejdet. | 1.2 | september 2013 |
| Alle | Revideret i forbindelse med klargøring til høring. Generel præcisering af engrosafregningens priselementer, tilknytninger pr. målepunkt samt aggregeringer pr. elleverandør, netvirksomhed og Energinet. | 1.3 | november 2013 |
|  | ”Aggregering af engrosydelser” og ”Korrektion af priselementer efter refiksering” | 1.4 | december 2013 |
|  | Revideret i overensstemmelse med høringsnotat af 25. februar 2014. Ændringerne fremgår i forskriften med ændringsmarkeringer. | 1.5 | feb. 2014 |
|  | Revideret pga. processen for målerhåndtering + kapitel vedr. elvarme: | 1.6 | maj 2014 |
|  | Revideret som følge af høring maj 2014 | 1.7 | aug. 2014 |
|  | Sanktionslister tilføjet | 1.8 | sept. 2014 |
|  | Revideret som følge af flexafregning og nyt kapitel 6 omkring afgiftsmæssige forhold. | 1.9 | maj 2015 |
|  | Revideret som følge af høring maj 2015 | 1.10 | sept. 2015 |
|  | Opdateret dokumentnr. og dato efter Forsyningstilsynets metodegodkendelse. | 1.11 | marts 2016 |
| Alle | Revideret som følge af evaluering af reglerne i Engrosmodellen. Definition af omfiksering, opdatering af lovhenvisninger, præcisering af 4.1.2 samt rettelse af fejl i tidsfrist i 6.1 for netvirksomhedens oprettelse af elvarmemålepunkt.  | 1.12 | marts 2017 |
| 4 og 6 | 4.1 Ændring af engrosafregningsgrundlaget til kun at medtage målepunkter med tilslutningsstatus tilsluttet og afbrudt.6.1 Tilføjet henvisning til bekendtgørelse.  | 1.13 | Juni 2018 |
| 4.1 |  |  | Maj 2019 |

Indhold

[1. Terminologi og definitioner 6](#_Toc9404574)

[1.1 Abonnement 6](#_Toc9404575)

[1.2 Aktør 6](#_Toc9404576)

[1.3 Arbejdsdage 6](#_Toc9404577)

[1.4 Bindende midlertidig prisnedsættelse 6](#_Toc9404578)

[1.5 Child målepunkt 6](#_Toc9404579)

[1.6 DataHub 6](#_Toc9404580)

[1.7 Elafgift 6](#_Toc9404581)

[1.8 Elektronisk dataudveksling (EDI) 6](#_Toc9404582)

[1.9 Elforsyningsnet 6](#_Toc9404583)

[1.10 Elleverandør 6](#_Toc9404584)

[1.11 Fiksering 6](#_Toc9404585)

[1.12 Flexafregning 7](#_Toc9404586)

[1.13 Flytning 7](#_Toc9404587)

[1.14 Forbrug 7](#_Toc9404588)

[1.15 Fordelingskurve 7](#_Toc9404589)

[1.16 Fordelt forbrug 7](#_Toc9404590)

[1.17 Gebyr 7](#_Toc9404591)

[1.18 Kalenderdage 7](#_Toc9404592)

[1.19 Kunde 7](#_Toc9404593)

[1.20 Leverandørskift 7](#_Toc9404594)

[1.21 Markedsportal 7](#_Toc9404595)

[1.22 Målepunkt 7](#_Toc9404596)

[1.23 Netområde 8](#_Toc9404597)

[1.24 Netvirksomhed 8](#_Toc9404598)

[1.25 Omfiksering 8](#_Toc9404599)

[1.26 Parent målepunkt 8](#_Toc9404600)

[1.27 Produktion 8](#_Toc9404601)

[1.28 Refiksering 8](#_Toc9404602)

[1.29 Residualforbrug 8](#_Toc9404603)

[1.30 Skabelonafregning 8](#_Toc9404604)

[1.31 Skæringsdato 8](#_Toc9404605)

[1.32 Tarif 9](#_Toc9404606)

[1.33 Tidsfrister 9](#_Toc9404607)

[1.34 Timeafregning 9](#_Toc9404608)

[1.35 15/60-måling 9](#_Toc9404609)

[1.36 15/60-værdi 9](#_Toc9404610)

[2. Formål, anvendelsesområde, forvaltningsmæssige bestemmelser 10](#_Toc9404611)

[2.1 Forskriftens formål og anvendelsesområde 10](#_Toc9404612)

[2.2 Hjemmel 10](#_Toc9404613)

[2.3 Sanktioner 10](#_Toc9404614)

[2.4 Klage 11](#_Toc9404615)

[2.5 Ikrafttræden 11](#_Toc9404616)

[3. Priselementer 12](#_Toc9404617)

[3.1 Abonnementer 13](#_Toc9404618)

[3.2 Gebyrer 13](#_Toc9404619)

[3.3 Tariffer 13](#_Toc9404620)

[3.3.1 Oprettelse af netvirksomhedens tariffer 13](#_Toc9404621)

[3.3.2 Oprettelse af elafgifter og Energinets tariffer 14](#_Toc9404622)

[3.4 Ændring af priselementer i DataHub 14](#_Toc9404623)

[3.4.1 Korrektion af fejlagtige priselementer 15](#_Toc9404624)

[3.5 Tilknytning af priselementer pr. målepunkt 15](#_Toc9404625)

[3.5.1 Korrektion af tilknytninger 17](#_Toc9404626)

[3.6 Blokering af et målepunkt 18](#_Toc9404627)

[4. Aggregering af engrosydelser 19](#_Toc9404628)

[4.1 Generelt 19](#_Toc9404629)

[4.1.1 Ved fiksering 19](#_Toc9404630)

[4.1.2 Ved refiksering 19](#_Toc9404631)

[4.2 Fremsendelse til netvirksomhed og elleverandør 20](#_Toc9404632)

[4.3 Procedure ved manglende refiksering 20](#_Toc9404633)

[5. Korrektion af engrosydelser efter refiksering 22](#_Toc9404634)

[5.1 Korrektion for flex- og timeafregnede målepunkter 22](#_Toc9404635)

[5.2 Procedure 22](#_Toc9404636)

[6. Afgiftsmæssige forhold 23](#_Toc9404637)

[6.1 Særligt vedrørende elvarme 23](#_Toc9404638)

[6.2 Verificering af elafgifter 24](#_Toc9404639)

[7. Oversigter over forpligtelser og sanktioner 25](#_Toc9404640)

Læsevejledning

Denne forskrift indeholder alle generelle og specifikke krav vedrørende håndtering af abonnementer, gebyrer, tariffer og elafgifter i DataHub med henblik på afregning mellem netvirksomhed, Energinet og elleverandør.

Forskriften er bygget op således, at kapitel 1 indeholder terminologi og definitioner, som anvendes i de efterfølgende kapitler.

Kapitel 2 beskriver de overordnede generelle krav og forpligtelser, som Energinet stiller til netvirksomheder og elleverandører ved varetagelsen af afregning af netvirksomheder og Energinets abonnementer, tariffer, gebyrer og rabatter m.v. for forbrug og produktion. Kapitel 2 indeholder tillige de forvaltningsmæssige bestemmelser i forskriften.

Kapitlerne 3 til 6 indeholder de mere specifikke krav til engrosmodellens priselementer, beskrivelse af aggregeringer af engrosydelser samt hvordan korrektioner af abonnementer, gebyrer og tariffer håndteres efter refiksering i DataHub.

Kapitel 7 indeholder oversigter over de relevante forpligtelser og sanktioner for aktørerne.

Forskriften er udgivet af den systemansvarlige virksomhed og kan hentes på:

[www.energinet.dk](http://www.energinet.dk)

# Terminologi og definitioner

## Abonnement

*En pris, angivet som et abonnement, er en pris pr. måned for en eller flere løbende ydelser vedr. målepunktets tilslutning og tilhørende services.*

## Aktør

*Fællesbetegnelse der omfatter netvirksomhed, elleverandør, balanceansvarlig, transmissionsvirksomhed og systemansvarlig, der agerer i elmarkedet.*

## Arbejdsdage

*Arbejdsdage som defineret i Forskrift D1: Afregningsmåling – Bilag 3: Definition af arbejdsdage.*

## Bindende midlertidig prisnedsættelse

*Netvirksomheders prisnedsættelser, som efter elforsyningsloven skal videreføres direkte til kunden.*

## Child målepunkt

*Et målepunkt som er tilknyttet et parent målepunkt.*

## DataHub

*En it-platform der ejes og drives af Energinet. DataHub håndterer måledata, stamdata, nødvendige transaktioner samt kommunikationen med alle elmarkedets aktører i Danmark.*

## Elafgift

*Elafgift er en fast statslig afgift, der afregnes i en pris pr. kWh.*

## Elektronisk dataudveksling (EDI)

*Struktureret overførsel af data mellem virksomheder ad elektronisk vej.*

## Elforsyningsnet

*Samlet begreb for kollektive og direkte elforsyningsnet som defineret i elforsyningsloven.*

## Elleverandør

*En virksomhed, der*

*1) er optaget af Energinet som elleverandør i DataHub*

*2) og*

* *sælger el til kunder og sikrer varetagelsen af balanceansvaret for målepunktet, eller*
* *køber el af producenter og sikrer varetagelsen af balanceansvaret for målepunktet.*

## Balancefiksering

*Balancefikseringen fastlægger, på baggrund af indsendte tidsserier til DataHub på fikseringstidspunktet, afregningsgrundlaget for balanceafregningen. Yderligere fastlægges* *residualforbruget og dermed fordelingskurven.*

## Flexafregning

*Flexafregning anvendes for målepunkter med et årsforbrug mindre end 100.000 kWh, hvor netvirksomheden løbende hjemtager og distribuerer timeværdier, og hvor disse anvendes i balanceafregningen.*

## Flytning

*Ændring af kunde på et målepunkt, som sker enten i form af en tilflytning eller en fraflytning.*

## Forbrug

*Anvendes synonymt med "almindeligt forbrug" (faktisk målte forbrug), og opgøres som det forbrug, der indgår i elmarkedet. Det omfatter ikke egetforbrug til el- og kraftvarmeproduktion samt egenproduktion på mindre VE-anlæg, der er fritaget for måling.*

## Fordelingskurve

*Fordelingskurven opgøres på timebasis pr. netområde, som det fikserede residualforbrug divideret med månedens sumandelstal for det pågældende netområde. Fordelingskurven anvendes til periodisering ved kundeafregning af skabelonafregnede forbrugere.*

## Fordelt forbrug

*Fordelt forbrug opgøres som residualforbrug\*andelstal/sumandelstal (et midlertidigt opgjort forbrug) pr. aktør for skabelonafregnede målepunkter. Anvendes ved refiksering af balance- og engrosafregning.*

## Gebyr

*En pris, angivet som et gebyr, er en pris for en enkeltstående ydelse vedr. målepunktets tilslutning og tilhørende services, pr. en given dato.*

## Kalenderdage

*Tidsfrister angivet i kalenderdage inkluderer alle ugedage, weekender samt helligdage.*

## Kunde

*Den (eller de), der disponerer over et målepunkt, og som dermed har ret til at indgå aftaler med retsvirkning for dette målepunkt, dvs. har ret til at foretage leverandørskift, melde fraflytning på målepunktet mv. En kunde kan enten være en juridisk eller en fysisk person.*

## Leverandørskift

*Skift af elleverandør på et målepunkt.*

## Markedsportal

*En webbaseret adgang til DataHub for aktører. Fra portalen er det muligt at udføre og følge forretningsprocesser i det danske elmarked.*

## Målepunkt

*Et fysisk eller defineret (virtuelt) punkt i elforsyningsnettet, hvor elektrisk energi måles, beregnes som en funktion af flere målinger eller estimeres. Et målepunkt er den mindste enhed i elmarkedet i forbindelse med opgørelse af elektrisk energi for kunder og aktører. Et målepunkt er identificeret med et målepunkts ID.*

## Netområde

*Et nærmere afgrænset område, hvortil der i medfør af elforsyningsloven, er givet bevilling til at drive netvirksomhed, og som er separat afgrænset mod de tilstødende elforsyningsnet med 15/60-målere, som indgår i DataHubs opgørelser i elmarkedet.*

## Netvirksomhed

*Virksomhed med bevilling, der driver distributionsnet.*

## Omfiksering

*Omkørsel af fiksering eller refiksering for enkelte aktører/netområder, hvor det inden for tidsfristen for udsendelse af fiksering eller refiksering er meddelt til markedet, at fikseret eller refikseret resultat er forvansket.*

## Parent målepunkt

*Et målepunkt med et eller flere child målepunkter tilknyttet. Der er ingen grænser for antal af child målepunkter, der kan tilknyttes til et parent målepunkt. Parent målepunkt bestemmer tilknytning til kunde og elleverandør.*

## Produktion

*Anvendes synonymt med "elproduktion" eller "nettoproduktion" og defineres som bruttoproduktion ab generator minus egetforbrug til el- og kraftvarmeproduktion.*

## Engrosfiksering

*Beregning og arkivering af aggregeret afregningsgrundlag i form af en arkiveret kopi af* *aggregeringer over de gældende tidsserier, som er indsendt til DataHub ved tidspunktet for* engrosfiksering*, som er nærmere beskrevet i denne Forskrift D1: Afregningsmåling, kapitel 4. Engrosfikseringen fastlægger afregningsgrundlaget for engros-afregningen jf. forskrift H3, kapitel 4.*

## Residualforbrug

*Det totale forbrug for et netområde opgjort på timebasis minus forbruget hos de flex- og timeafregnede kunder i netområdet.*

## Skabelonafregning

*Dækker afregning af alt forbrug i et netområde som ikke flex- eller timeafregnes. Forbruget er fordelt efter en skabelon for netområdet, jf. Forskrift H2: Skabelonafregning mv., og omfatter fx målepunkter der aflæses årligt af kunden, og målepunkter hvor timeværdier hjemtages uden at blive anvendt i balanceafregningen.*

## Skæringsdato

*Dato og tidspunkt for den dag hvor et skift fx et leverandørskift, flytning eller ændring af et priselement skal træde i kraft. Tidspunktet er altid døgnets start, kl. 00.00, den pågældende dato, jf. Forskrift F1: EDI-kommunikation med DataHub i elmarkedet.*

## Tarif

*En pris, angivet som en tarif, er en pris vedr. målepunktet som fastsættes pr. kWh.*

## Tidsfrister

*Tidsfrister definerer det seneste eller tidligste tidspunkt for modtagelse af eksempelvis beskeder i DataHub, jf. Forskrift F1: EDI-kommunikation med DataHub i elmarkedet. Tidsfrister er altid hele dage, med mindre andet er angivet. Tidsfristen regnes fra midnat på skæringsdatoen.*

*Indtil/Senest 3 arbejdsdage før skæringsdato:*

Onsdag

Tirsdag

Torsdag

Fredag

Mandag

Lørdag

Søndag

Anmeldelse

mulig

3. dag

Skæringsdato

1. dag

2. dag

Anmeldelse er ikke mulig

Seneste

anmeldelsestidspunkt

*Tidligst 3 arbejdsdage før skæringsdato:*

Onsdag

Tirsdag

Torsdag

Fredag

Mandag

Lørdag

Søndag

÷

3. dag

Skæringsdato

1. dag

2. dag

Anmeldelse er mulig

Tidligste

anmeldelsestidspunkt

*Senest 1 arbejdsdag efter skæringsdato:*

Fredag

Mandag

Lørdag

Søndag

1 dag

Skæringsdato

Seneste

anmeldelsestidspunkt

## Timeafregning

*Timeafregning anvendes for målepunkter med et årsforbrug over 100.000 kWh, hvor netvirksomheden løbende hjemtager og distribuerer timeværdier, og hvor disse anvendes i balanceafregningen.*

## 15/60-måling

*Fjernaflæst måling på kvarters eller timebasis der indgår i balanceafregning. I Vestdanmark angives produktion/udveksling på kvarterbasis og forbrug på timebasis. I Østdanmark anvendes kun timebasis med undtagelse af produktion på nyere havvindmølleparker startende med Rødsand 2.*

## 15/60-værdi

*En måleværdi der er fremkommet ved 15/60 måling.*

# Formål, anvendelsesområde, forvaltningsmæssige bestemmelser

## Forskriftens formål og anvendelsesområde

Forskriften er jf. § 7, stk. 1 og § 8, stk. 1 i Systemansvarsbekendtgørelsen[[1]](#footnote-1) udarbejdet efter drøftelser med net- og transmissionsvirksomheder og elleverandører og har været i ekstern høring inden anmeldelse til Forsyningstilsynet.

Denne forskrift fastlægger de nærmere krav til netvirksomheder og elleverandører vedr. afregning af netvirksomheder og Energinets abonnementer, tariffer, gebyrer og rabatter m.v. for forbrug og produktion.

Forskriften har gyldighed inden for rammerne af elforsyningsloven[[2]](#footnote-2).

## Hjemmel

Energinet er i henhold til elforsyningslovens § 28, stk. 2, nr. 7, ansvarlig for etablering og drift af en DataHub. Som ansvarlig for drift af DataHub skal Energinet fastsætte objektive, ikkediskri-minerende og offentlige tilgængelige vilkår for brugernes adgang til at benytte Energinets ydel-ser. Forskriften er udstedt med hjemmel i § 28, stk. 2, nr. 7, nr. 12 og nr. 13, og § 31, stk. 2 i elforsyningsloven og § 7, stk. 1, nr. 3-4 samt § 8, stk. 1, nr. 1-3 i systemansvarsbekendtgørelsen.

## Sanktioner

Forskriften indeholder en række forpligtelser for de aktører, som er omfattet af forskriften, jf. 2.1 ovenfor.

Såfremt en aktør groft eller gentagne gange tilsidesætter sine forpligtelser kan Energinet i henhold til elforsyningsloven § 31, stk. 3 meddele påbud. Ved manglende opfyldelse af et påbud kan Energinet træffe afgørelse om aktørens hele eller delvise udelukkelse fra at gøre brug af Energinets ydelser, indtil vilkåret opfyldes. Konstaterer Energinet tilsidesættelse af forpligtelser vedrørende netvirksomhedens bevillingspligtige aktivitet, orienterer Energinet energi-, forsynings- og klimaministeren om forholdet.

Såfremt aktørens forpligtelser vedrører oplysninger om måling af elektricitet som anført i elforsyningsloven § 22, stk. 3, og disse forpligtelser ikke opfyldes, kan dette medføre påbud som anført i elforsyningsloven § 85 c, stk. 1 samt eventuelt daglige eller ugentlige tvangsbøder pålagt af Forsyningstilsynet i henhold til elforsyningsloven § 86, stk. 1.

I kapitel 8 er der anført en nærmere beskrivelse af proceduren ved sanktionering samt oversigter over de for aktørerne relevante forpligtelser og sanktioner.

Oversigterne indeholder alene angivelse af de sanktioner, som følger af elforsyningslovens regler ved manglende opfyldelse af en aktørs forpligtelser. Hvis manglende opfyldelse af aktørens forpligtelser tillige indebærer overtrædelse af øvrig lovgivning, kan dette medføre øvrige sanktioner, som måtte følge af sådanne regler.

## Klage

Klage over forskriften kan jf. § 7, stk. 3 og § 8, stk. 3 i systemansvarsbekendtgørelsen indbringes for Forsyningstilsynet, Carl Jacobsens Vej 35, 2500 Valby.

Klager over Energinets forvaltning af bestemmelserne i forskriften kan ikke indbringes for anden administrativ myndighed, men dog for en domstol eller ombudsmanden

Afgørelser truffet af Energinet, der medfører afregistrering af en aktør som bruger DataHub, kan desuden af aktøren, som afgørelsen vedrører, forlanges indbragt for domstolene, jf. elforsyningsloven § 31, stk. 5.

## Ikrafttræden

Nærværende forskrift træder i kraft 1. xxx 2019, under forudsætning af Forsyningstilsynets forudgående godkendelse, og afløser Forskrift H3: Afregning af engrosydelser og afgiftsforhold, januar 2019.

Ønsker om yderligere oplysninger og spørgsmål kan rettes til Energinets kontaktperson for denne forskrift, som anført på Energinets hjemmeside [www.energinet.dk](http://www.energinet.dk).

Forskriften anmeldes til Forsyningstilsynet efter reglerne i elforsyningslovens § 73 a, Bekendtgørelse om netvirksomheders, regionale transmissionsvirksomheders og Energinets metoder for fastsættelse af tariffer mv[[3]](#footnote-3) § 1 samt Systemansvarsbekendtgørelsens § 7, stk. 2 og § 8, stk. 2.

# Priselementer

I det følgende gennemgås, hvilke priselementer DataHub håndterer for netvirksomheden og Energinet i forhold til afregning af elleverandøren.

Ejeren af et givent priselement (netvirksomheden eller Energinet) har ansvar for at ændringer i priselementer sker i overensstemmelse med gældende lovgivning, herunder at varslingsfrister overholdes.

Elleverandørens priselementer håndteres ikke i DataHub.

Der skelnes mellem følgende priselementer, som kan tilknyttes alle målepunktstyper:

* Abonnementer
* Gebyrer
* Tariffer (herunder elafgifter).

For oprettelse, ændring og stop af priselementer gælder, at dette kan ske tidligst 3 år og senest 31 kalenderdage inden skæringsdatoen. Det er ikke muligt for netvirksomheden eller Energinet at oprette, ændre eller stoppe et priselement med kortere frist eller med tilbagevirkende kraft, med mindre der foreligger hjemmel for en tilsidesættelse af tidsfristen. Dette kan fx være tilfældet ved ændring af PSO-tarif eller elafgifter, som efter lovgivningen kan fastsættes med en tidsfrist kortere end 31 kalenderdage. Hvis en netvirksomhed forelægger dokumentation for Energinet om hjemmel til tilsidesættelse af tidsfristen, aftales procedure og tidspunkt for netvirksomhedens indmeldelse til DataHub.

Alle elleverandører modtager besked fra DataHub om enhver oprettelse, ændring eller stop af priselementer foretaget af netvirksomheden eller Energinet.

Nuværende og fremtidige elleverandører modtager besked fra DataHub om enhver oprettelse, ændring eller stop af tilknytninger for priselementer til et målepunkt, efter den er foretaget af netvirksomheden eller Energinet.

Netvirksomheden modtager besked fra DataHub om enhver oprettelse, ændring eller stop af elafgifter, efter den er foretaget af Energinet. Netvirksomheden modtager endvidere besked fra DataHub om enhver oprettelse, ændring eller stop af tilknytninger for elafgifter til et målepunkt, efter den er foretaget af elleverandøren eller Energinet.

Netvirksomheden og elleverandøren kan til enhver tid indhente information om historiske, gældende og fremtidige priselementer pr. netområde i DataHub. Netvirksomheden og Energinet kan udelukkende indhente egne priselementer og elafgifter, mens elleverandøren kan indhente alle priselementer for alle netområder.

Anmodningen kan foretages på to måder:

1. Anmodning sendes som EDI-meddelelse til DataHub, der automatisk returnerer ønskede stamdata som EDI-meddelelse.
2. Anmodning kan foretages via udtræk fra DataHubs markedsportal.

## Abonnementer

Netvirksomheden og Energinet skal oprette og vedligeholde priser for egne abonnementer i DataHub.

Abonnementer skal oprettes i DataHub ved at angive abonnement ID, navn, beskrivelse samt pris og momskode. Momskoden angiver, om netvirksomheden opkræver priselementet med moms hos elleverandøren i afregningen af engrosydelser, idet prisen for et abonnement altid angives i kroner eksklusiv moms pr. måned, jf. Forskrift I: Stamdata.

Der er ingen teknisk begrænsning for, hvor mange abonnementer netvirksomheden eller Energinet kan oprette i DataHub.

En bindende midlertidig prisnedsættelse skal oprettes som et selvstændigt abonnement i DataHub med en negativ pris (størrelsen på prisnedsættelsen). Således skal prisen for abonnementet, som ønskes nedsat i den midlertidige periode, forblive uændret i DataHub i perioden, hvor den bindende midlertidige prisnedsættelse er gældende.

Ved oprettelse af bindende midlertidige prisenedsættelser, skal netvirksomheden desuden angive, at abonnementet er til obligatorisk viderefakturering. Markeres abonnementet til obligatorisk viderefakturering, skal elleverandøren viderefakturere abonnementet overfor slutforbrugeren med det af netvirksomheden angivne navn i DataHub.

## Gebyrer

Netvirksomheden og Energinet skal oprette og vedligeholde priser for egne gebyrer i DataHub.

Gebyrer skal oprettes i DataHub ved at angive gebyr ID, navn, beskrivelse samt pris og momskode. Momskoden angiver, om netvirksomheden opkræver priselementet med moms hos elleverandøren i afregningen af engrosydelser, idet prisen for et gebyr altid angives i kroner eksklusiv moms, jf. Forskrift I: Stamdata.

Der er ingen teknisk begrænsning for, hvor mange gebyrer netvirksomheden eller Energinet kan oprette i DataHub.

Et gebyr må aldrig oprettes til obligatorisk viderefakturering.

## Tariffer

### Oprettelse af netvirksomhedens tariffer

Netvirksomheden skal oprette og vedligeholde priser for egne tariffer i DataHub.

Tariffer skal oprettes i DataHub ved at angive tarif ID, navn, periode (døgn eller specifikke time(r)), beskrivelse samt pris og momskode. Momskoden angiver, om netvirksomheden opkræver priselementet med moms hos elleverandøren i afregningen af engrosydelser, idet prisen for en tarif altid angives i kroner eksklusiv moms pr. kWh. Netvirksomheden angiver ligeledes den periode hvor tariffen er gældende, dvs. hele døgnet eller time. Angives perioden for tariffen som time, angives 24 timepriser for tariffen. Timepriserne for tariffen henover døgnet vil således være den samme fra dag til dag indtil de ændres eller stoppes, jf. kapitel 3.4.

Der er ingen begrænsning for, hvor mange tariffer netvirksomheden kan oprette, dog kan en tarif kun knyttes til et målepunkt én gang, jf. kapitel 3.5.

Bindende midlertidige prisnedsættelser oprettes som en selvstændig tarif i DataHub med en negativ pris (størrelsen på prisnedsættelsen). Prisen for tariffen, som ønskes nedsat i den midlertidige periode, forbliver uændret i DataHub i perioden, hvor den bindende midlertidige prisnedsættelse er gældende.

Ved oprettelse af bindende midlertidige prisnedsættelser, skal netvirksomheden angive, at tariffen er til obligatorisk viderefakturering.

Markeres tariffen til obligatorisk viderefakturering, skal elleverandøren viderefakturere tariffen overfor slutforbrugeren med det af netvirksomheden angivne navn i DataHub.

Med undtagelse af ovenstående, samt tariffer der indgår i forsøg med fleksibel tarifering, må tariffer ikke markeres til obligatorisk viderefakturering.

### Oprettelse af elafgifter og Energinets tariffer

Energinet opretter og vedligeholder tariffer for produktion og forbrug i DataHub, fx Net-, System-, og PSO-tarif.

Energinet opretter og vedligeholder elafgifter i DataHub i samarbejde med SKAT. Det angives ved oprettelsen, om tariffen er en afgiftstarif, jf. Forskrift I: Stamdata.

En elafgift kan både være den almindelige elafgift[[4]](#footnote-4) og særlige elafgifter[[5]](#footnote-5) med reduceret sats eller med en pris på DKK 0. Elafgiften vil fx være DKK 0, hvor kunden i henhold til Elafgiftsloven selv opgør og svarer elafgift til SKAT i stedet for netvirksomheden eller Energinet.

Prisen for hver elafgift og Energinets tariffer er den samme over hele landet.

Energinet skal ved oprettelse af offentlige forpligtelser (PSO-tarif) og elafgifter angive, at tariffen er til obligatorisk viderefakturering.

Markeres tariffen til obligatorisk viderefakturering, skal elleverandøren viderefakturere tariffen overfor slutforbrugeren med det af Energinet angivne navn i DataHub.

## Ændring af priselementer i DataHub

For alle priselementer gælder, at der ved oprettelsen ikke kan sættes en slutdato. Således er alle priselementer og priser gældende, indtil de ændres eller stoppes. En prisændring for et priselement medfører ingen ændringer i tilknytningerne af priselementet pr. målepunkt jf. kapitel 3.5.

Alle priselementer vil således være gældende indtil næstkommende ændring eller stop. Dette gælder også i tilfælde, hvor netvirksomheden eller Energinet indsender en ændring for et priselement med en skæringsdato, som ligger tidligere end en allerede registeret (fremtidig) ændring.

En ændring i DataHub kan til enhver tid overskrives, såfremt gældende tidsfrister er overholdt.

Netvirksomheden og Energinet kan ændre egne priselementer i DataHub. Der angives ved ændringen en skæringsdato for, hvornår ændringen eller stoppet træder i kraft.

Netvirksomheden eller Energinet kan indsende et stop for et priselement til DataHub, såfremt priselementet ikke skal benyttes længere. Er stoppet sket ved en fejl, er det muligt for den ansvarlige aktør for priselementet at fortryde et indmeldt stop senest 31 kalenderdage før skæringsdatoen for stoppet. Dette gøres ved at indsende en anden opdatering for priselementet til DataHub på samme skæringsdato som det fejlagtige stop.

Netvirksomhedens eller Energinets stop af et priselement, medfører et stop af alle tilknytninger for priselementet i DataHub efter udløb af fortrydelsesfristen. Skæringsdatoen for stop af tilknytningerne er lig skæringsdatoen for det stoppede priselement. Korrigeres en fejl af et stoppet priselement efter kapitel 3.4.1, dvs. efter fortrydelsesfristen for stop af priselementer, skal alle tilknytninger for priselementet indmeldes på ny af den ansvarlige aktør for priselementet.

Det er ikke muligt at slette et priselement i DataHub af hensyn til opretholdelse af historikken for priselementet. Et priselement kan genaktiveres af den ansvarlige aktør for priselementet.

Netvirksomheden og Energinet skal varsle ændringer for egne priselementer overfor elleverandøren, således at elleverandøren har mulighed for at overholde varslingskravene i gældende lovgivning.[[6]](#footnote-6)

### Korrektion af fejlagtige priselementer

Hvis en aktør konstaterer fejl i priselementer i DataHub, skal aktøren kontakte Energinet, som informerer den aktør, der har meldt priselementet ind, om fejlen.

Hvis den ansvarlige aktør for priselementet bliver bekendt med fejlen før udløb af tidsfristen for indsendelse af oprettelse, ændring eller stop af priselement til DataHub, skal aktøren indsende en ændring som beskrevet i kapitel 3.4.

Hvis den ansvarlige aktør for priselementet bliver bekendt med en fejl efter udløb af tidsfristen for indsendelse af oprettelse, ændring eller stop af priselement til DataHub, skal aktøren rette henvendelse til Energinet med dokumentation af fejlen og en begrundelse for at tidsfristen ønskes tilsidesat. Kun åbenlyse fejl i priser vil blive rettet i DataHub og kun såfremt det kan ske i overensstemmelse med gældende regler[[7]](#footnote-7). Den ansvarlige aktør for priselementet er ansvarlig for at korrektionen i sker i overensstemmelse med gældende regler. Procedure og tidspunkt for indsendelse af korrektionen af priselementet aftales mellem Energinet og den ansvarlige aktør for priselementet.

## Tilknytning af priselementer pr. målepunkt

Netvirksomheden tilknytter egne abonnementer og tariffer efter oprettelsen af et målepunkt. Netvirksomheden har herefter ansvaret for løbende at vedligeholde tilknytningerne for egne målepunkter. Tilknytning af gebyrer på et målepunkt kan oprettes løbende efter målepunktets oprettelse.

Tilknytning af gebyrer, abonnementer og tariffer kan ske på alle målepunktstyper. Dog vil tilknytningerne kun indgå i opgørelser, hvis der er tale om forbrugs- og produktionsmålepunkter (afregningsmålepunkter), eller på sammenhørige child målepunkter.

Energinets priselementer, herunder system-, net- og PSO-tarif tilknyttes sammen med elafgift automatisk af Energinet til de relevante målepunkter ved oprettelsen af målepunktet i DataHub. Energinets priselementer kan være tilknyttet et child målepunkt, f.eks. ved nettoafregning.

Fra det tidspunkt, hvor elleverandøren er registreret på afregningsmålepunktet er det elleverandørens ansvar at sikre, at tilknytningen af Energinets priselementer (herunder elafgifter) er korrekt indmeldt pr. målepunkt (herunder også child målepunkter) i DataHub. Det er dermed elleverandørens ansvar at indsende ændringer i tilknytninger pr. målepunkt, herunder fx særlige afgiftsforhold efter Elafgiftsloven eller ved PSO-fritagelse for elkedler.

Indsendelse af tilknytninger og evt. fremtidige stop af tilknytninger for abonnementer og tariffer pr. målepunkt skal ske tidligst 3 år inden skæringsdatoen og senest dagen efter skæringsdatoen. Indsendelse af tilknytninger og evt. fremtidige stop af tilknytninger for gebyrer pr. målepunkt skal ske tidligst 3 år inden skæringsdatoen og senest 35 kalenderdage efter skæringsdatoen.

Ved tilknytning af gebyrer og abonnementer til et målepunkt angives et antal pr. gebyr eller abonnement samt skæringsdato for tilknytningen. Skæringsdatoen for et abonnement angiver datoen, hvor abonnementet er gældende fra. Et gebyr vil kun blive opkrævet på den angivne skæringsdato.

Ved tilknytning af tariffer angives kun skæringsdato for tilknytningen. Tariffer kan kun tilknyttes én gang pr. målepunkt.

Skæringsdatoen for tilknytning af priselementer til målepunktet anvendes automatisk af DataHub ved dannelse af afregningsgrundlaget mellem netvirksomhed og elleverandør jf. kapitel 4.1.

Elleverandøren skal anmode netvirksomheden om eventuelle ydelser på målepunktet, som medfører ændringer i abonnementer, gebyrer eller tariffer via DataHub. Endvidere skal elleverandøren kontakte netvirksomheden direkte for dialog om processen, bl.a. med henblik på at kunne oplyse kunden, hvornår netvirksomheden gennemfører ændringen på målepunktet.

Hvis kunden kontakter netvirksomheden direkte, skal netvirksomheden henvise kunden til sin elleverandør, så elleverandøren kan foretage relevante ændringer i aftalen med kunden. Netvirksomheden indsender herefter ændringen af tilknytningen af egne priselementer på målepunktet i DataHub, eller henvender sig til Energinet vedrørende tilknytninger af elafgifter, jf. kapitel 3.5.1.

### Korrektion af tilknytninger

*Ad 1) Netvirksomhedens priselementer*

Hvis en aktør konstaterer fejl i tilknytninger af en netvirksomheds priselementer i DataHub, skal aktøren, der har opdaget fejlen, kontakte netvirksomheden via webforms, således at netvirksomheden kan blive bekendt med fejlen.

Netvirksomheden kan ved fejl i tilknytninger af priselementer til et målepunkt indsende en korrektion af tilknytningen til DataHub senest 90 kalenderdage efter skæringsdatoen. Ved identificerede fejl udover ovenstående tidsrum rettes henvendelse til Energinet, som herefter aftaler et ”servicevindue” hvor netvirksomheden kan indsende en korrektion til DataHub.

*Ad 2) Elafgifter*

Hvis en aktør konstaterer fejl i tilknytningen af elafgifter i DataHub, skal aktøren rette henvendelse til den aktør, som er ansvarlig for at korrigere tilknytningen af det konkrete priselement.

Elleverandøren er ved fejl i tilknytninger af elafgifter ansvarlig for at indmelde korrektioner tilbage i tid indenfor den i Elafgiftsloven[[8]](#footnote-8) og hertil udstedte bekendtgørelser[[9]](#footnote-9) tilladte tidsfrist, dog aldrig tidligere end skæringsdatoen for start af elleverandørens levering. Netvirksomheden er ansvarlig for at korrigere tilknytningen af elafgifter udenfor de i Elafgiftsloven[[10]](#footnote-10) og hertil udstedte bekendtgørelser[[11]](#footnote-11) tilladte tidsfrister eller såfremt et målepunkt er blokeret, jf. kapitel 3.6.

Netvirksomheden skal rette skriftlig henvendelse til Energinet, når netvirksomheden ønsker at oprette eller stoppe tilknytninger for elafgifter i DataHub. Energinet vil herefter rette elafgiftstilknytningen på målepunktet i DataHub efter netvirksomhedens anvisning.

Anmoder en netvirksomhed på baggrund af Elafgiftslovens bestemmelser[[12]](#footnote-12) Energinet om at korrigere tilknytningen af en elafgift, indenfor tidsfristen for elleverandørens korrektionsadgang, skal netvirksomhedens anmodning opfylde kravene hertil efter loven, herunder med anmodning om, at elleverandøren blokeres mod at foretage ændringer af tilknytninger for elafgifter på målepunktet, jf. kapitel 3.6.

Anmoder en netvirksomhed på baggrund af Elafgiftslovens bestemmelser[[13]](#footnote-13) Energinet om at korrigere tilknytningen af en elafgift, udenfor tidsfristen for elleverandørens korrektionsadgang, skal netvirksomheden vurdere, om blokering som beskrevet i kapitel 3.6 skal ske i henhold Elafgiftslovens bestemmelser.

Ved korrektion af fejl i tilknytningerne for elafgifter er netvirksomheden ikke bundet af gældende tidsfrister for korrektion af tilknytninger, såfremt det kan ske inden for lovgivningens rammer.

*Ad 3) Energinets priselementer (undtagen elafgifter)*

Hvis en aktør konstaterer fejl i tilknytningen af Energinets priselementer(undtagen elafgifter) i DataHub, skal aktøren rette henvendelse til den aktør, som er ansvarlig for at korrigere tilknytningen af det konkrete priselement.

Elleverandøren er ved fejl i tilknytninger af Energinets priselementer (undtagen elafgifter) ansvarlig for at indsende en korrektion til DataHub indenfor samme tidfrist, som gælder for elafgifter, herunder aldrig tidligere end skæringsdatoen for start af elleverandørens levering. Energinet er ansvarlig for at korrigere tilknytningen af Energinets priselementer(undtagen elafgifter) udenfor den for elafgifter tilladte tidsfrist eller såfremt et målepunkt er blokeret, jf. kapitel 3.6.

Ved korrektion af fejl i tilknytningerne for Energinets priselementer er Energinet ikke bundet af tidsfrister, såfremt det kan ske inden for lovgivningens rammer.

## Blokering af et målepunkt

Netvirksomheden er ansvarlig for skriftlig at meddele Energinet såfremt elleverandøren ifølge Elafgiftsloven skal blokeres mod at foretage enhver oprettelse eller stop af tilknytninger for elafgifter på et målepunkt i DataHub. Når målepunktet er blokeret efter netvirksomhedens anvisning, er netvirksomheden herefter ansvarlig for vedligeholdelse af tilknytninger for elafgifter. Energinet er herefter ansvarlig for vedligeholdelse af tilknytninger for Energinets priselementer.

Netvirksomheden er ansvarlig for ophævelse af blokeringen foretaget efter Elafgiftslovens regler. Såfremt netvirksomheden ønsker at ophæve af blokeringen på et målepunkt skal netvirksomheden skriftligt anmode Energinet herom. Herefter overgår ansvaret for vedligeholdelse af tilknytninger igen til de oprindeligt ansvarlige, jf. kapitel 3.5.1.

# Aggregering af engrosydelser

## Generelt

Aggregering af engrosydelser sker engrosfiksering, saldoafregning og korrektionsafregning. DataHub aggregerer på de angivne tidspunkter summer af engrosydelser for de relevante målepunktstyper for hver enkelt elleverandør, netvirksomhed og Energinet. Først efter engrosfiksering på 5. arbejdsdag efter driftsmåneden og herefter korrektionsafregning, kan summer af engrosydelser benyttes til afregningsformål.

### Ved engrosfiksering

Forud for engrosafregning fikseres datagrundlaget. Engrosfiksering laves månedsvis for den foregående månede kl. 21.00 på 5. arbejdsdag jf. Forskrift D1: Afregningsmåling. Ved engrosfiksering dannes det egentlige afregningsgrundlag for engrosafregning mellem Energinet, netvirksomheden og elleverandøren. Netvirksomheden eller Energinet må alene afregne elleverandøren på baggrund af aggregeringer, som dannes ved den månedlige engrosfiksering eller efterfølgende korrektionsafregning. Ved manglende engrosfiksering henvises til proceduren jf. kapitel 4.3.

Såfremt en angiven skæringsdato for tilknytning af et gebyr ligger i en periode, som er engrosfikseret, eller såfremt der foretages en korrektion af tilknytninger af priselementer med tilbagevirkende kraft til en periode, som er engrosfikseret, vil korrektionerne først blive korrigeret i afregningsgrundlaget ved en kommende korrektionsafregning.

Korrektioner af abonnementer og gebyrer, samt korrektioner af tariffer for flex- og timeafregnede målepunkter, vil blive korrigeret pr. elleverandør ved en kommende korrektionsafregning.

Herudover gælder, at andelstal som fremsendes til en elleverandør jf. Forskrift H2: Skabelonafregning mv. ikke genberegnes som følge af korrektioner. Derfor vil korrektioner af tariffer for skabelonafregnede målepunkter først blive afregnet ved saldoafregning.

DataHub beregner ved engrosfikseringen følgende dagssummer pr. elleverandør pr. netområde :

* Antal abonnementer pr. dag inklusiv beregnet enhedspris (prisen pr. dag vil være afhængig af antallet af dage i den pågældende måned) og sum
* Antal gebyrer pr. dag inklusiv enhedspris og sum
* Den aggregerede energimængde pr. målepunktstype pr. tarif pr. time eller pr. dag inklusiv enhedspris og sum:
	1. For timeafregnede målepunkter beregnes det aggregerede forbrug og produktion pr. tarif pr. time eller pr. dag inklusiv enhedspris og sum.
	2. For flexafregnede målepunkter beregnes det aggregerede forbrug pr. tarif pr. time eller pr. dag inklusiv enhedspris og sum.
	3. For skabelonafregnede målepunkter beregnes det aggregerede forbrug pr. tarif pr. time eller pr. dag inklusiv enhedspris og sum.

 Derudover beregnes en totalsum pr. priselement for måneden til kontrolformål, dvs.:

* Sum (DKK) pr. abonnement (måned)
* Sum (DKK) pr. gebyr (måned)
* Sum (DKK) pr. tarif (måned)
* Totalsum (DKK) (måned).

## Fremsendelse til netvirksomhed og elleverandør

DataHub fremsender de i kapitel 4.1 nævnte summer til netvirksomhederne og elleverandørerne for egne målepunkter.

Det er netvirksomhedens og Energinets ansvar, jf. Forskrift I: Stamdata, at priselementerne er oprettet korrekt i DataHub. Det er netvirksomhedens og elleverandørens ansvar, jf. Forskrift I: Stamdata, at tilknytningerne pr. målepunkt er oprettet korrekt, og således at summerne for engrosydelser kan opgøres korrekt i DataHub.

Er elleverandør eller netvirksomhed uenige i de afregningsdata, som DataHub fremsender, rettes henvendelse til Energinet med henblik på afklaring. Konstateres der fejl i DataHub, korrigeres der efterfølgende herfor som beskrevet i kapitel 3.4.1 og 3.5.1.

Aktører kan anmode DataHub om at få tilsendt tidligere aggregeringer på en af følgende måder:

1. Ved at sende en EDI-meddelelse til DataHub, som automatisk fremsender de data, for den periode, der er specificeret i EDI-meddelelsen.
2. Ved at anvende markedsportalen og herfra aktivere fremsendelsen.

Energinet kan træffe beslutning om udskydelse eller omfiksering af den ordinære engrosfiksering, jf. Forskrift D1: Afregningsmåling, bilag 6: Udskydelse eller omfiksering af den ordinære balancefiksering/engrosfiksering. Enudskydelse eller omfiksering af den ordinære engrosrefiksering vil betyde, at beregningerne af totalsummerne vil blive tilsvarende udskudt.

## Procedure ved manglende engrosfiksering

Hvis engrosfiksering forsinkes ud over natten efter 5. arbejdsdag eller andre forhold gør, at der i DataHub ikke har kunnet dannes og/eller formidles et engrosafregningsgrundlag, har netvirksomheder og Energinet behov for en alternativ løsning, for ikke at forsinke engrosafregningen.

Ved manglende engrosafregningsgrundlag meddeler Energinet, hvornår netvirksomhederne kan vælge selv at estimere et afregningsgrundlag. Et alternativt, estimeret afregningsgrundlag fra netvirksomhederne kan eksempelvis baseres sidste måneds engrosafregning. Netvirksomhederne og Energinet skal dokumentere afregningsgrundlaget overfor elleverandørerne med samme detaljering, som det normale engrosafregningsgrundlag fra DataHub.

Når der er fremsendt et korrekt afregningsgrundlag fra DataHub, korrigerer netvirksomheden den næstkommende engrosafregning for forskelle i forhold til det estimerede datagrundlag.

# Korrektion af engrosydelser efter engrosfiksering

Korrektion af forbrug, produktion og udveksling pr. målepunkt sker i henhold til Forskrift D1: Afregningsmåling.

Korrektion af priselementer og tilknytninger pr. målepunkt sker i henhold til kapitel 3.4.1 og kapitel 3.5.1. Hvorvidt aktørerne og Energinet rent faktisk afregner korrektionerne, er et bilateralt anliggende.

Korrektioner af engrosydelser efter engrosfiksering sker ved genberegning af engrosydelserne som beskrevet i kapitel 4.1.1. For skabelonafregnede målepunkter gælder, at de aggregerede forbrug beregnes ud fra de i saldoafregningen periodiserede forbrug (periodiseret efter fordelingskurven) inkl. det beregnede nettab.

Det beregnede afregningsgrundlag af engrosydelser udsendes efter samme procedure som ved engrosfiksering.

Ved genberegning af engrosydelserne tages der højde for korrektioner modtaget efter engrosfiksering, herunder:

* Leverandørskift eller flytning.
* Annullering af fejlagtigt leverandørskift eller flytning.
* Oprettelse og nedlæggelse af målepunkter.
* Skift fra skabelon- til flex- eller timeafregning og omvendt.
* Korrektioner af fejlagtige tilknytninger af tariffer, gebyrer og abonnementer samt priser.

## Korrektion for flex- og timeafregnede målepunkter

Ændringer i energier for flex- og timeafregnede målepunkter opsamles i en særlig nettabskorrektion, jf. Forskrift D1: Afregningsmåling. Denne nettabskorrektion danner grundlag for korrektioner af tarifengrosydelserne overfor nettabsleverandørerne, modsvarende korrektionen over for målepunktets leverandør – dog ikke nødvendigvis til de samme priser.

## Procedure

Korrektionen af engrosydelser gennemføres i forbindelse med korrektionsafregningen Forskrift D1: Afregningsmåling efter principperne i kap. 4.

# Afgiftsmæssige forhold

## Særligt vedrørende elvarme

En kunde som ifølge Elafgiftsloven er berettiget til svare reduceret elafgift af forbrug over 4000 kWh pr. år, kræver en særlig opsætning af målepunkter og tilknytning af elafgifter i DataHub.

Et forbrugsmålepunkt registreret med elvarme og en elvarmeafgiftsdato skal have tilknyttet et elvarmemålepunkt af netvirksomheden, for hvilket netvirksomheden skal registrere det forbrug, der skal svares fuld elafgift af.

Når kunden er berettiget til reduceret elafgift for et forbrugsmålepunkt, indmelder elleverandøren en ændring af elvarme for målepunktet til DataHub. Samtidig skal elleverandøren angive en elvarmeafgiftsdato, som angiver starttidspunktet for den periode på et år (12 måneder løbende), hvor der skal fordeles et forbrug, der skal svares fuld elafgift af. Elleverandøren skal tidligst indmelde ændring af elvarme på den indmeldte elvarmeafgiftsdato, og elvarmeafgiftsdatoen skal være indenfor den tilladte tidsfrist tilbage i tid, jf. BEK nr. 1083 af 7. september 2015. Elvarmeafgiftsdatoen skal endvidere ligge indenfor elleverandørens leveranceperiode til målepunktet.

Når elleverandøren registrerer elvarme samt elvarmeafgiftsdato for forbrugsmålepunktet i DataHub, får netvirksomheden besked herom fra DataHub. Netvirksomheden skal senest 1 arbejdsdag fra skæringsdatoen for elvarmeregistrering tilknytte et elvarmemålepunkt til forbrugsmålepunktet, således at målepunkterne indgår i en målepunktsstruktur. Ved tilknytningen skal netvirksomheden angive en skæringsdato lig med den af elleverandøren indmeldte elvarmeafgiftsdato, ellers afvises anmodningen af DataHub. Såfremt elvarmemålepunktet ikke er tilsluttet ved tilknytning, ændrer DataHub tilslutningsstatus hertil.

Når netvirksomheden tilknytter elvarmemålepunktet sikrer DataHub en standardopsætning for tilknytninger af elafgift på forbrugsmålepunkt og elvarmemålepunkt med elvarmeafgiftsdatoen som skæringsdato. Dette medfører, at DataHub stopper den almindelige elafgift og tilknytter samtidigt en reduceret elafgift på forbrugsmålepunktet, såfremt disse tilknytninger ikke allerede er henholdsvis stoppet og tilknyttet. DataHub tilknytter ligeledes den almindelige elafgift samt en negativ reduceret elafgift på elvarmemålepunktet, samlet svarende til differencen mellem reduceret og almindelig elafgift, såfremt disse tilknytninger ikke allerede er henholdsvis stoppet og tilknyttet. DataHub sender besked til elleverandør og netvirksomhed om alle gennemførte ændringer i elafgiftstilknytninger. Elleverandøren har ansvaret for at kontrollere og om nødvendigt ændre tilknytningerne af elafgifter, såfremt standardopsætningen ikke er korrekt i forhold til de konkrete forhold for målepunktet efter oprettelsen af elvarme.

Netvirksomheden kan vælge at bruge DataHub som redskab til at beregne forbruget på elvarmemålepunktet, men netvirksomheden har i alle tilfælde ansvaret for, at forbruget er retmæssigt registreret, herunder for at den i DataHub anvendte metode er korrekt i forhold til de konkrete forhold for målepunktet. For at anvende beregningsfunktionen i DataHub, skal netvirksomheden registrere målepunktsarten for elvarmemålepunktet som beregnet. For elvarmemålepunkter med anden målepunktsart end beregnet beregner og indsender netvirksomheden selv forbrug til elvarmemålepunktet. For dage hvor elvarmemålepunkter har målepunktsarten beregnet, beregner og registrerer DataHub periodisk et forbrug. DataHub sender de registrerede dagsværdier til netvirksomheden og elleverandøren.

Når en elleverandør konstaterer, at der er ikke længere skal være elvarme registreret for for-brugsmålepunktet, indmelder elleverandøren et ophør af elvarme til DataHub. Samtidig skal elleverandøren angive en elvarmeafgiftsdato, som angiver sluttidspunktet for, hvor der skal fordeles et forbrug, der skal svares fuld elafgift af Elleverandøren skal tidligst indmelde ophør af elvarme på den indmeldte elvarmeafgiftsdato og elvarmeafgiftsdatoen skal være indenfor den tilladte tidsfrist tilbage i tid, jf. BEK nr. 1083 af 7. september 2015. Elafgiftsdatoen skal endvidere ligge indenfor elleverandørens leveranceperiode til målepunktet. DataHub sender besked til netvirksomheden om ændring af elvarme samt elafgiftsdato.

Ved ophør af elvarme sikrer DataHub en standardopsætning for tilknytninger af elafgift på forbrugsmålepunkt og elvarmemålepunkt med elvarmeafgiftsdatoen som skæringsdato. DataHub tilknytter almindelig elafgift og stopper tilknytning af reduceret elafgift for forbrugsmålepunktet, såfremt disse tilknytninger ikke allerede er henholdsvis tilknyttet og stoppet. Tilsvarende stopper DataHub tilknytninger af den almindelige elafgift og den negative reducerede elafgift på elvarmemålepunktet. DataHub anvender den af elleverandøren indmeldte ophørsdato ved ændringerne af afgiftstilknytninger. DataHub sender besked til elleverandør og netvirksomhed om de foretagne ændringer i elafgiftstilknytninger. Elleverandøren har ansvaret for at kontrollere og om nødvendigt ændre tilknytningerne af elafgifter, såfremt standardopsætningen ikke er korrekt i forhold til de konkrete forhold for målepunktet efter ophøret af elvarme.

Netvirksomheden skal senest 1 arbejdsdag efter modtagelse af besked fra DataHub om ophør af elvarme på forbrugsmålepunktet fjerne tilknytningen af elvarmemålepunktet med forbrugsmålepunktet. Netvirksomheden skal angive en skæringsdato for fjernelse af tilknytningen senere end eller lig med den indmeldte ophørsdato for elvarme.

## Verificering af elafgifter

Energinet skal efter Elafgiftsloven verificere særlige afgiftsforhold mod uafhængige registre. Konstaterede uoverensstemmelser meddeles af Energinet til netvirksomheden og elleverandøren til kontrol og eventuel korrektion. Netvirksomheden får herved besked om elleverandørens identitet for de målepunkter, hvor Energinet har konstateret uoverensstemmelser.

Hvis netvirksomheden (den afgiftspligtige virksomhed) efter egenkontrol, af den fra Energinet modtagne liste og ved brug af uafhængige kilder, kan konstatere at uoverensstemmelsen skyldes en fejl, skal fejlen korrigeres af den ansvarlige aktør for tilknytning af elafgifter, jf. kapitel 3.5.1 og 3.6.

# Oversigter over forpligtelser og sanktioner

Forskriften indeholder en række forpligtelser for de aktører, som er omfattet af nærværende forskrift, jf. kapitel 2.1.

Nedenstående er der indsat to skemaer, hvor det fremgår, hvilke bestemmelser der sanktioneres, samt hvilken aktør reglen gælder for.

**Oversigt 1: Sanktionering af forpligtelser for aktører som følger af elforsyningsloven § 31, stk. 2 eller § 22, stk. 3**

*Sanktionering af forpligtelser som følger af elforsyningsloven § 31, stk. 2 – gældende for aktører med undtagelse af netvirksomheder*

Såfremt aktørerne groft eller gentagne gange tilsidesætter sine forpligtelser, som følger af elforsyningslovens § 31, stk. 2, kan Energinet i henhold til elforsyningslovens § 31, stk. 3 meddele påbud. Ved manglende opfyldelse af et påbud kan Energinet træffe afgørelse om helt eller delvis udelukkelse fra at gøre brug af Energinets ydelser, indtil vilkåret opfyldes. Energinets sanktioner, rettet mod tilsidesættelse af aktørernes forpligtelser fastsat i forskriften, bygger således på en forpligtelse pålagt Energinet ved lov for at sikre markedets funktion, herunder brugen af Energinets ydelser.

Vurderingen af om en virksomhed groft eller gentagende gange tilsidesætter sine forpligtelser skal i praksis håndteres ud fra en processuel tilgang:

* Konstaterer den systemansvarlige virksomhed misligholdelse af forpligtelser, sender den systemansvarlige virksomhed en meddelelse til den relevante virksomhed om den manglende overholdelse af forpligtelsen/-erne. Samtidig sættes en frist på otte arbejdsdage med besked om at rette forholdet inden udløb af fristen.
* Overholdes fristen på otte arbejdsdage ikke, sendes en ny rykker med anbefalet brev stilet til virksomhedens direktør indeholdende en ultimativ frist på otte arbejdsdage for korrektion af misligholdelsen/-erne. I denne rykker oplyses samtidig, at en manglende overholdelse af fristen vil medføre en grov tilsidesættelse af virksomhedens forpligtelser og medføre udelukkes af virksomheden fra benyttelse af Energinets ydelser.

Afgørelser efter elforsyningslovens § 31, stk. 3 vil således blive baseret på den nævnte rykkerprocedurer og en objektiv konstatering af manglende overholdelse af de fastsatte frister.

*Sanktionering af forpligtelser som følger af elforsyningsloven § 31, stk. 2 – gældende for netvirksomheder*

Hvis der er tale om tilsidesættelse af forpligtelser, som følger af elforsyningslovens § 31 stk. 2, der vedrører virksomhedens bevillingsmæssige aktiviteter, skal Energinet jf. elforsyningslovens § 31, stk. 3, 2. og 3. pkt. orientere klima- energi- og bygningsministeren om forholdet.

*Sanktionering af forpligtelser som følger af elforsyningsloven § 22, stk. 3 – gældende for netvirksomheder*

Hvis der er tale om tilsidesættelse af forpligtelser ifølge elforsyningslovens § 22 stk. 3 vedrørende oplysninger om måling af elektricitet, kan dette medføre påbud som anført i elforsyningsloven § 85 c, stk. 1 samt eventuelle daglige eller ugentlige tvangsbøder pålagt af Forsyningstilsynet iht. elforsyningslovens § 86, stk. 1. Hvis Energinet bliver opmærksom på / gjort opmærksom på tilsidesættelse af forpligtelser ifølge elforsyningslovens § 22, stk. 3, vil dette blive håndteret ud fra følgende formelle proces:

* Konstaterer den systemansvarlige virksomhed misligholdelse af forpligtelser, sender den systemansvarlige virksomhed en meddelelse til den relevante virksomhed om den manglende overholdelse af forpligtelsen/-erne. Endvidere oplyses det, at tilsidesættelsen indberettes til Forsyningstilsynet til videre foranstaltninger.

**OVERSIGT 2: Sanktionering af forpligtelser for aktører i øvrigt i relation til anvendelse af forskrifterne**

Hvis Energinet bliver opmærksom på / gjort opmærksom på andre tilsidesættelser af forpligtelser for aktørerne i relation til anvendelse af forskrifterne, vil disse blive indberettet til Forsyningstilsynet eller Energistyrelsen, alt efter hvem der har kompetencen på området.

Overtrædelserne ligger i disse tilfælde ikke inden for Energinets hjemmel til sikring af markedets funktion, herunder anvendelsen af Energinets ydelser. Energinet har således ikke hjemmel til at sanktionere overtrædelserne, hvorfor Energinet vil registrere disse og rapportere overtrædelserne til Energistyrelsen/Forsyningstilsynet. Det vil dermed være op til Energistyrelsen/Forsyningstilsynet at vurdere, om og i givet fald hvad der skal foretages yderligere i sagerne.

Netvirksomhed forkortes NV, balanceansvarlig BA og Elleverandør EL.

**OVERSIGT 1**: **Sanktionering af forpligtelser for aktører som følger af elforsyningsloven § 31, stk. 2 eller § 22, stk. 3**

|  |  |  |  |
| --- | --- | --- | --- |
| **Kapitel** | **Sanktionerede regler** | **Hvem retter reglen sig til** | **Sanktionsbestemmelse** |
| 3.1 | Netvirksomheden og Energinet skal oprette og vedligeholde priser for egne abonnementer i DataHub.  | NV | elforsyningsloven § 31, stk. 3 jf. § 31, stk. 2 |
| 3.1 | Ved oprettelse af bindende midlertidige prisenedsættelser, skal netvirksomheden desuden angive, at abonnementet er til obligatorisk viderefakturering. Markeres abonnementet til obligatorisk viderefakturering, skal elleverandøren viderefakturere abonnementet overfor slutforbrugeren med det af netvirksomheden angivne navn i DataHub. | NV | elforsyningsloven § 31, stk. 3 jf. § 31, stk. 2 |
| 3.2 | Netvirksomheden og Energinet skal oprette og vedligeholde priser for egne gebyrer i DataHub. | NV | elforsyningsloven § 31, stk. 3 jf. § 31, stk. 2 |
| 3.3 | Netvirksomheden og Energinet skal oprette og vedligeholde priser for egne tariffer i DataHub. | NV | elforsyningsloven § 31, stk. 3 jf. § 31, stk. 2 |
| 3.3.1 | Markeres tariffen til obligatorisk viderefakturering, skal elleverandøren viderefakturere tariffen overfor slutforbrugeren med det af netvirksomheden angivne navn i DataHub.  | EL | elforsyningsloven § 31, stk. 3 jf. § 31, stk. 2 |
| 3.4.1 | Hvis den ansvarlige aktør for priselementet bliver bekendt med fejlen før udløb af tidsfristen for indsendelse af oprettelse, ændring eller stop af priselement til DataHub, skal aktøren indsende en ændring som beskrevet i kapitel 3.4.  | NV | elforsyningsloven § 31, stk. 3 jf. § 31, stk. 2 |
| 3.5 | Fra det tidspunkt, hvor elleverandøren er registreret på afregningsmålepunktet er det elleverandørens ansvar at sikre, at tilknytningen af Energinets priselementer (herunder elafgifter) er korrekt indmeldt pr. målepunkt (herunder også child målepunkter) i DataHub.  | EL | elforsyningsloven § 31, stk. 3 jf. § 31, stk. 2 |
| 3.5.1 | Hvis en aktør konstaterer fejl i tilknytninger af netvirksomhedens priselementer i DataHub, skal aktøren kontakte netvirksomheden, der har meldt priselementet ind via webforms, således at netvirksomheden kan blive bekendt med fejlen.  | EL | elforsyningsloven § 31, stk. 3 jf. § 31, stk. 2 |
| 3.5.1 | Hvis en aktør konstaterer fejl i tilknytningen af elafgifter i DataHub, skal aktøren rette henvendelse til den aktør, som er ansvarlig for at korrigere tilknytningen af det konkrete priselement. | EL | elforsyningsloven § 31, stk. 3 jf. § 31, stk. 2 |
| 3.5.1 | Elleverandøren er ved fejl i tilknytninger af elafgifter ansvarlig for at indmelde korrektioner tilbage i tid indenfor den i Elafgiftsloven og hertil udstedte bekendtgørelser tilladte tidsfrist, dog aldrig tidligere end skæringsdatoen for start af elleverandørens levering. | EL | elforsyningsloven § 31, stk. 3 jf. § 31, stk. 2 |
| 3.5.1 | Anmoder en netvirksomhed på baggrund af Elafgiftslovens bestemmelser Energinet om at korrigere tilknytningen af en elafgift, indenfor tidsfristen for elleverandørens korrektionsadgang, skal netvirksomhedens anmodning opfylde kravene hertil efter loven, herunder med anmodning om, at elleverandøren blokeres mod at foretage ændringer af tilknytninger for elafgifter på målepunktet, jf. kapitel 3.6. | NV | elforsyningsloven § 86, stk. 1 og § 85 c, stk. 1 jf. § 22, stk. 3 |
| 3.5.1 | Hvis en aktør konstaterer fejl i tilknytningen af Energinets priselementer(undtagen elafgifter) i DataHub, skal aktøren rette henvendelse til den aktør, som er ansvarlig for at korrigere tilknytningen af det konkrete priselement. | EL | elforsyningsloven § 31, stk. 3 jf. § 31, stk. 2 |
| 3.5.1 | Elleverandøren er ved fejl i tilknytninger af Energinets priselementer (undtagen elafgifter) ansvarlig for at indsende en korrektion til DataHub indenfor samme tidfrist, som gælder for elafgifter, herunder aldrig tidligere end skæringsdatoen for start af elleverandørens levering. | EL | elforsyningsloven § 31, stk. 3 jf. § 31, stk. 2 |
| 6.1 | Et forbrugsmålepunkt registreret med elvarme og en elvarmeafgiftsdato skal have tilknyttet et elvarmemålepunkt af netvirksomheden, for hvilket netvirksomheden skal registrere det forbrug, der skal svares fuld elafgift af.  | NV | elforsyningsloven § 86, stk. 1 og § 85 c, stk. 1 jf. § 22, stk. 3 |
| 6.1 | Når kunden er berettiget til reduceret elafgift for et forbrugsmålepunkt, indmelder elleverandøren en ændring af elvarme for målepunktet til DataHub. Samtidig skal elleverandøren angive en elvarmeafgiftsdato, som angiver starttidspunktet for den periode på et år (12 måneder løbende), hvor der skal fordeles et forbrug, der skal svares fuld elafgift af. | EL | elforsyningsloven § 31, stk. 3 jf. § 31, stk. 2 |
| 6.1 | Elleverandøren skal tidligst indmelde ændring af elvarme på den indmeldte elvarmeafgiftsdato og elvarmeafgiftsdatoen skal være indenfor den i Elafgiftsloven[[14]](#footnote-14) og hertil udstedte bekendtgørelser[[15]](#footnote-15) tilladte tidsfrist tilbage i tid. Elvarmeafgiftsdatoen skal endvidere ligge indenfor elleverandørens leveranceperiode til målepunktet. | EL | elforsyningsloven § 31, stk. 3 jf. § 31, stk. 2 |
| 6.1 | Netvirksomheden skal senest 31 kalenderdage fra skæringsdatoen for elvarmeregistrering tilknytte et elvarmemålepunkt til forbrugsmålepunktet, således at målepunkterne indgår i en målepunktsstruktur.  | NV | elforsyningsloven § 86, stk. 1 og § 85 c, stk. 1 jf. § 22, stk. 3 |
| 6.1 | Ved tilknytningen skal netvirksomheden angive en skæringsdato lig med den indmeldte elvarmeafgiftsdato. | NV | elforsyningsloven § 86, stk. 1 og § 85 c, stk. 1 jf. § 22, stk. 3 |
| 6.1 | Elleverandøren har ansvaret for at kontrollere og om nødvendigt ændre tilknytningerne af elafgifter, såfremt standardopsætningen ikke er korrekt i forhold til de konkrete forhold for målepunktet efter oprettelsen af elvarme. | EL | elforsyningsloven § 31, stk. 3 jf. § 31, stk. 2 |
| 6.1 | Når en elleverandør konstaterer, at der er ikke længere skal være elvarme registreret for for-brugsmålepunktet, indmelder elleverandøren et ophør af elvarme til DataHub. Samtidig skal elleverandøren angive en elvarmeafgiftsdato, som angiver sluttidspunktet for, hvor der skal fordeles et forbrug, der skal svares fuld elafgift af. | EL | elforsyningsloven § 31, stk. 3 jf. § 31, stk. 2 |
| 6.1 | Elleverandøren skal tidligst indmelde ophør af elvarme på den indmeldte elvarmeafgiftsdato og elvarmeafgiftsdatoen skal være indenfor den i Elafgiftsloven og hertil udstedte bekendtgørelser tilladte tidsfrist tilbage i tid. Elafgiftsdatoen skal endvidere ligge indenfor elleverandørens leveranceperiode til målepunktet.  | EL | elforsyningsloven § 31, stk. 3 jf. § 31, stk. 2 |
| 6.1 | Elleverandøren har ansvaret for at kontrollere og om nødvendigt ændre tilknytningerne af elafgifter, såfremt standardopsætningen ikke er korrekt i forhold til de konkrete forhold for målepunktet efter ophøret af elvarme. | EL | elforsyningsloven § 31, stk. 3 jf. § 31, stk. 2 |
| 6.1 | Netvirksomheden skal senest 1 arbejdsdag efter modtagelse af besked fra DataHub om ophør af elvarme på forbrugsmålepunktet fjerne tilknytningen af elvarmemålepunktet med forbrugsmålepunktet.  | NV | elforsyningsloven § 31, stk. 3 jf. § 31, stk. 2 |
| 6.1 | Netvirksomheden skal angive en skæringsdato for fjernelse af tilknytningen senere end eller lig med den indmeldte ophørsdato for elvarme.  | NV | elforsyningsloven § 86, stk. 1 og § 85 c, stk. 1 jf. § 22, stk. 3 |

**OVERSIGT 2: Sanktionering af forpligtelser for aktører i øvrigt i relation til anvendelse af forskriften**

|  |  |  |
| --- | --- | --- |
| **Kapitel** | **Sanktionerede regler** | **Hvem retter reglen sig til** |
| 3 | Det er ejeren af et givent priselements ansvar (netvirksomheden eller Energinet på egne eller SKATs vegne), at ændringer i priselementer sker i overensstemmelse med gældende lovgivning, herunder at varslingsfrister overholdes.  | NV |
| 3.4.1 | Korrektion af fejlagtige priselementerHvis en aktør konstaterer fejl i priselementer i DataHub, skal aktøren kontakte Energinet, så aktøren, der har meldt priselementet ind, kan blive bekendt med fejlen.  | NVEL |
| 3.5 | Elleverandøren skal anmode netvirksomheden om eventuelle ydelser på målepunktet, som medfører ændringer i abonnementer, gebyrer eller tariffer via DataHub. Endvidere skal elleverandøren kontakte netvirksomheden direkte for dialog om processen, bl.a. med henblik på at kunne oplyse kunden, hvornår netvirksomheden gennemfører ændringen på målepunktet.Hvis kunden kontakter netvirksomheden direkte, skal netvirksomheden henvise kunden til sin elleverandør, så elleverandøren kan foretage relevante ændringer i aftalen med kunden, herunder evt. ændringer i elleverandørens pris. Netvirksomheden indsender herefter ændringen af tilknytningen af priselementet på målepunktet i DataHub, eller henvender sig til Energinet vedrørende tilknytninger af elafgifter. | NVEL |
| 3.5.1 | Netvirksomheden er ansvarlig for at korrigere tilknytningen af elafgifter udenfor de i de i Elafgiftsloven og hertil udstedte bekendtgørelser tilladte tidsfrister eller såfremt et målepunkt er blokeret, jf. kapitel 3.6. | NV |
| 3.5.1 | Anmoder en netvirksomhed på baggrund af Elafgiftslovens bestemmelser Energinet om at korrigere tilknytningen af en elafgift, udenfor tidsfristen for elleverandørens korrektionsadgang, skal netvirksomheden vurdere, om blokering som beskrevet i kapitel 3.6 skal ske i henhold Elafgiftslovens bestemmelser. | NV |
| 3.6 | Netvirksomheden er ansvarlig for skriftlig at meddele Energinet såfremt elleverandøren ifølge Elafgiftsloven skal blokeres mod foretage enhver oprettelse eller stop af tilknytninger for elafgifter på et målepunkt i DataHub.  | NV |
| 3.6 | Netvirksomhedens er ansvarlig for ophævelse af blokeringen foretaget efter Elafgiftslovens regler. | NV |
| 6.1 | Netvirksomheden kan vælge at bruge DataHub som redskab til at beregne forbruget på elvarmemålepunktet, men netvirksomheden har i alle tilfælde ansvaret for, at forbruget er retmæssigt registreret, herunder for at den i DataHub anvendte metode er korrekt i forhold til de konkrete forhold. | NV |
| 6.2 | Hvis netvirksomheden (den afgiftspligtige virksomhed) efter egenkontrol, af den fra Energinet modtagne liste og ved brug af uafhængige kilder, kan konstatere at uoverensstemmelsen skyldes en fejl, skal fejlen korrigeres af den ansvarlige aktør for tilknytning af elafgifter, jf. kapitel 3.5.1 og 3.6. | NV |

1. BEK. nr. 891 af 17. august 2011 om systemansvarlig virksomhed og anvendelse af eltransmissionsnettet mv. med senere ændringer [↑](#footnote-ref-1)
2. LBK. nr. 1009 af 27. juni 2018 om lov om elforsyning med senere ændringer [↑](#footnote-ref-2)
3. BEK. nr. 1085 af 20. september 2010 om netvirksomheders, regionale transmissionsvirksomheders og Energinets metoder for fastsættelse af tariffer mv. [↑](#footnote-ref-3)
4. § 6, stk. 1, 2. pkt. i LBK nr 310 af 1. april 2011 som ændret ved LOV nr 903 af 4. juli 2013 og LOV nr 1174 af 5. november 2014. [↑](#footnote-ref-4)
5. § 9, stk. 1 og stk. 2 i LBK nr 310 af 1. april 2011 som indsat ved LOV nr 578 af 4. maj 2015 [↑](#footnote-ref-5)
6. Bl.a. BEK nr. 1353 af 12. december 2014 om forbrugeraftaler om levering af elektricitet § 4 [↑](#footnote-ref-6)
7. Fx LBK. nr. 1063 af 28. august 2013 om forældelse af fordringer (forældelsesloven) [↑](#footnote-ref-7)
8. LBK nr. 308 af 24. marts 2017 [↑](#footnote-ref-8)
9. BEK nr. 1083 af 7. september 2015 [↑](#footnote-ref-9)
10. LBK nr. 308 af 24. marts 2017. [↑](#footnote-ref-10)
11. BEK nr. 1083 af 7. september 2015 [↑](#footnote-ref-11)
12. § 9, stk. 6 i LBK nr. 308 af 24. marts 2017. [↑](#footnote-ref-12)
13. § 9, stk. 6 i LBK nr. 308 af 24. marts 2017. [↑](#footnote-ref-13)
14. LBK nr. 308 af 24. marts 2017. [↑](#footnote-ref-14)
15. BEK nr. 1083 af 7. september 2015. [↑](#footnote-ref-15)